कन्या राशि के लोगों की मेहनत सफल हो सकती है, वृश्चिक राशि के लोगों को विवादों से बचना होगा
शनिवार, 17 जून को मेष राशि के लोगों के लक्ष्य पूरे हो सकते हैं। कन्या राशि के लोगों को मेहनत का फल मिल सकता है। वृश्चिक राशि के लोग विवादों से बचेंगे तो बेहतर रहेगा। Saturday, 17 June Tarot Rashifal, daily horoscope, Shaniwar ka rashifal, Virgo rashifal, Scorpio horoscope
शनिवार, 17 जून को मेष राशि के लोगों के लक्ष्य पूरे हो सकते हैं। कन्या राशि के लोगों को मेहनत का फल मिल सकता है। वृश्चिक राशि के लोग विवादों से बचेंगे तो बेहतर रहेगा। टैरो कार्ड रीडर प्रणिता देशमुख से जानिए सभी 12 राशियों के लिए दिन कैसा रह सकता है...
मेष - SIX OF WANDS 
आपके लक्ष्य पूरे हो सकते हैं। व्यर्थ बातों से ध्यान हटाकर एकाग्रता से काम करने की कोशिश करें। लोगों के विरोध की चिंता न करें, जिन लोगों का साथ मिल रहा है, उनकी मदद से आगे बढ़ना होगा। कोई निर्णय लेते समय कठिनाई हो सकती है, लेकिन जो बातें आपके जीवन को सुधारने के लिए महत्वपूर्ण हैं, उन पर अमल करें।
करियर : करियर संबंधी योजना का अवलोकन करें और जरूरी सुधार करें।
लव : लव रिलेशनशिप संबंधी चर्चा बाहरी लोगों के साथ न करें। उनके विचारों की वजह से नकारात्मकता बढ़ सकती है।
हेल्थ : आलस और थकान के कारण ऊर्जा की कमी होगी।
लकी कलर : लाल
लकी नंबर : 5
वृषभ - KING OF CUPS 
भावनाओं पर काबू रखें, अपनी बातें परिवार के लोगों के सामने रख पाएंगे। जो आपके कर्तव्य और जिम्मेदारी है, उन्हें आप बखूबी निभाएंगे। अपनी मर्जी के अनुसार निर्णय लेने से लोगों की नाराजगी बढ़ सकती है। जो बातें आपके व्यक्तिगत जीवन से जुड़ी हैं, उनके लिए दूसरों पर निर्भरता न बनने दें। आपकी कोई बड़ी समस्या हल हो सकती है।
करियर : विद्यार्थियों का ध्यान पढ़ाई से भटक सकता है। प्रलोभनों से खुद को दूर रखें। पढ़ाई को गंभीरता से लें।
लव : पार्टनर की बातों की वजह से परिवार में विवाद हो सकता है।
हेल्थ : लो बीपी के कारण तकलीफ होगी।
लकी कलर : ऑरेंज
लकी नंबर : 9
मिथुन - THE WORLD 
अपेक्षा के अनुसार बातें आगे बढ़ने से प्रसन्नता बनी रहेगी। जो भागदौड़ हो रही थी, वह खत्म हो सकती है। पैसों से संबंधित फायदा मिल सकता है। जिस महत्वपूर्ण काम के लिए आपने इंतजार किया है, उसका निर्णय आपके पक्ष में ही होगा। फिलहाल किसी भी बात को आगे बढ़ाने के लिए हड़बड़ी न करें। जिन बातों में स्पष्टता नहीं है, उनके बारे में विचार करते रहें। महत्वपूर्ण जानकारी मिल सकती है।
करियर : करियर को आगे बढ़ाने के लिए लोगों के द्वारा मिल रही मदद स्वीकार करें। काम अपनी पूरी क्षमता के साथ करें।
लव : रिलेशनशिप की वजह से जीवन में आनंद रहेगा।
हेल्थ : शरीर की गर्मी बढ़ती हुई नजर आ रही है। खान-पान पर ध्यान देना होगा।
लकी कलर : पीला
लकी नंबर : 3
कर्क - FOUR OF CUPS
सोच-विचार के साथ किसी एक बात का चुनाव करके काम करना शुरू करें। फिलहाल आर्थिक परिस्थिति सुधारने के लिए प्रयत्न बढ़ाने की आवश्यकता है। पैसों की वजह से तनाव रह सकता है। यदि आर्थिक स्थिति मजबूत रहेगी तो अन्य कठिनाइयों का सामना करना आपके लिए आसान होगा। पुरानी समस्याओं का सामना करते हुए आगे बढ़ना होगा।
करियर : अपने काम में सकारात्मकता बनाए रखें।
लव : पार्टनर से मिल रही प्रेरणा के कारण काम का विस्तार हो सकता है।
हेल्थ : सेहत में सुधार होगा। वजन न बढें, इस बात का ध्यान रखें।
लकी कलर : नीला
लकी नंबर : 4
सिंह - FIVE OF CUPS 
लोगों की आलोचनाओं से विश्वास कम हो सकता है। जो बातें सही नहीं हैं, उनका विचार न करें। अवसरों पर ध्यान देने की कोशिश करें। जो अवसर आपको प्राप्त होने वाले हैं, उनके जरिए नए लोगों के साथ परिचय हो सकता है। इस कारण जीवन शैली में बदलाव होगा। अभी तक जो नकारात्मक अनुभव हो रहे हैं, उनका प्रभाव दूर हो सकता है।
करियर : कला और लेखन से जुड़े लोगों के काम की गति धीमी रहेगी, अपनी कार्यक्षमता बढ़ाने की कोशिश करें।
लव : पार्टनर के द्वारा छिपाई गई बातें सामने आने से परेशानियां बढ़ सकती हैं।
हेल्थ : यूरिन संबंधी दिक्कतें नजरअंदाज न करें।
लकी कलर : हरा
लकी नंबर : 1
कन्या - FOUR OF PENTACLES 
आपके द्वारा की गई मेहनत के कारण बड़ा लाभ मिलेगा। साथ में लोगों से सम्मान प्राप्त हो सकता है। फिलहाल हर एक काम में आसानी से प्रगति प्राप्त हो सकती है। इसका फायदा जरूर उठाएं। यदि आप प्रॉपर्टी की खरीदारी करने का विचार कर रहे हैं तो जानकारी प्राप्त करते हुए योजना बनाएं।
करियर : लोगों के साथ चर्चा करके बड़े निर्णय पर काम कर पाएंगे।
लव : किसी भी वजह से पार्टनर को नजरअंदाज न करें।
हेल्थ : शरीर में पानी की मात्रा कम हो सकती है, थकान हो सकती है।
लकी कलर : सफेद
लकी नंबर : 6
तुला - THE MOON
अहंकार की वजह से आप खुद के लिए तकलीफ का कारण बन सकते हैं। काम और पारिवारिक जीवन में संतुलन बनाए रखें। आपकी इच्छा और अपेक्षा काफी बड़ी है, लेकिन उस हिसाब से प्रयत्न करने की कोशिश करें। संयम कम होने से गलत मार्ग का चुनाव किया जा सकता है, जिससे आपकी दिक्कतें बढ़ सकती हैं।
करियर : नए क्षेत्रों में काम करने का मौका मिल सकता है, इसे स्वीकार जरूर करें।
लव : पार्टनर का आप से ज्यादा दूसरों पर भरोसा रहेगा, जिससे विवाद हो सकता है।
हेल्थ : डिप्रेशन और निराशा के कारण सेहत पर असर होगा।
लकी कलर : गुलाबी
लकी नंबर : 2
वृश्चिक - FIVE OF WANDS 
लोगों के साथ चल रहे विवाद बढ़ सकते हैं। आपका नुकसान होने की संभावना है। यदि आपके किसी निर्णय के कारण मानहानि हो रही है तो इस बारे में दोबारा सोचना होगा। अभी तक आपने जिस प्रकार से लोगों के मन में अपनी छवि बनाई है, उसे बरकरार रखने की कोशिश करें। किसी व्यक्ति का गलत बातों में साथ न दें।
करियर : काम की जगह चल रहे षड़यंत्र की वजह से नुकसान हो सकता है।
लव : रिलेशनशिप संबंधी निर्णय आगे बढ़ाना कठिन होगा। परिवार के लोगों विरोध कर सकते हैं।
हेल्थ : लो बीपी और शुगर के कारण कमजोरी हो सकती है।
लकी कलर : पर्पल
लकी नंबर : 8
धनु - FOUR OF WANDS 
पुराने मित्रों के साथ हुई मुलाकात आनंद देगी। इस व्यक्ति की वजह से नए लोगों के साथ का परिचय बढ़ सकता है, जो आपके लिए लाभदायक साबित होगा। कार्य संबंधित दिक्कतें दूर होंगी और निर्णय आपके पक्ष में हो सकता है। आर्थिक नुकसान दूर हो सकता है। कोई महत्वपूर्ण समस्या हल हो सकती है।
करियर : यदि आप किसी नए काम की शुरुआत करना चाहते हैं तो इस बारे में पूरी जानकारी प्राप्त करके ही निवेश करें।
लव : जब पुराने रिलेशनशिप का प्रभाव दूर नहीं होता, तब तक नए रिलेशनशिप के बारे में विचार न करें।
हेल्थ : माइग्रेन की तकलीफ हो सकती है।
लकी कलर : ग्रे
लकी नंबर : 7
मकर - JUDGEMENT 
काम में नयापन लाने की कोशिश करें। रोजमर्रा के जीवन में एक जैसी बातों में उलझे रहेंगे। इस कारण आपको निराशा हो सकती है। आपकी कार्यक्षमता कम हो सकती है। परिवार के लोगों की जो अपेक्षाएं हैं, उन्हें पूरा करते समय खुद की बातें नजरअंदाज न हो, इस बात का ध्यान रखें। बच्चों को आपके मार्गदर्शन और सहायता की जरूरत होगी। उनकी समस्या समझने की कोशिश करें।
करियर : आपके सुझाव के कारण बड़ी समस्या दूर होगी।
लव : रिलेशनशिप संबंधी नकारात्मकता क्यों है, इस बात को समझें।
हेल्थ : जीवनशैली और खानपान में सुधार करें। तभी सेहत में बदलाव हो सकता है।
लकी कलर : ऑरेंज
लकी नंबर : 8
कुंभ - KNIGHT OF CUPS
जिन बातों में आप कमजोर हैं, उन पर ध्यान दें। खुद को सुधारने की कोशिश करें। फिलहाल केवल खुद की बातों पर ध्यान दें। यदि किसी व्यक्ति से तोहफा प्राप्त हो रहा है तो इसे स्वीकार करें। पैसों से संबंधित जो आपके विचार हैं, उनमें सकारात्मक बदलाव लाने की कोशिश करें। किन लोगों की संगत में आपके विचार नकारात्मक होते हैं, उनसे दूर रहें।
करियर : काम की जगह कोई निर्णय गलत हो सकता है, इस कारण काम की शुरुआत फिर से करनी होगी।
लव : पार्टनर की सोच को ध्यान में रखते हुए अपनी भावनाएं उनके सामने रखें।
हेल्थ : एलर्जी के कारण तकलीफ हो सकती है।
लकी कलर : नीला
लकी नंबर : 3
मीन - KING OF WANDS 
अपने काम के जरिए अन्य लोगों को प्रेरित करना आपके लिए आसान होगा। साथ में खुद के विचारों में बदलाव करना आपके लिए संभव हो सकता है। पुरानी गलतियों के बारे में विचार करने से निराशा रहेगी। आप अपने लक्ष्य के लिए गंभीर रहेंगे तो बेहतर रहेगा। इस कारण परिवार से अधिक केवल काम पर ध्यान दिया जाएगा।
करियर : जितना अधिक बेहतर तरीके से आप काम करेंगे, उतनी आसानी से बड़े और नए काम की जिम्मेदारी आपको मिल सकती है। जो करियर को आगे बढ़ाने के लिए सही साबित होगी।
लव : गलत व्यक्ति के साथ रिलेशनशिप की वजह से आपका नुकसान हो सकता है।
हेल्थ : पैर और घुटनों से संबंधित तकलीफ को नजरअंदाज न करें।
लकी कलर : सफेद
लकी नंबर : 1